**תפילה מאחדת**

**יום העצמאות התש"פ**

**שער הגעגועים**

**כחול ולבן**

**מילים ולחן: ישראל רשל**

**כחול ולבן**

**זה צבע שלי.**

**כחול ולבן**

**צבעי אדמתי.**

**כחול ולבן**

**כחול ולבן**

**זה צבע שלי**

**כל ימי לעולם.**

**כחול ולבן,**

**כמו שיר, כמו חלום.**

**כחול ולבן**

**תקוה לשלום.**

**כחול ולבן...**

**כחול ולבן**

**חרמון וכנרת**

**כחול ולבן**

**ליבי מזמר את**

**כחול ולבן...**

**כחול ולבן**

**שמים ושלג.**

**כחול ולבן**

**זה פלא ופלא**

**כחול ולבן...**

**כחול ולבן**

**אין צבע אחר.**

**כחול ולבן**

**אני רק חוזר.**

**כחול ולבן...**

**שער הגבורה**

**ר' ישראל משקלוב, ההקדמה לפאת השלחן**

…בזמן צרות המגפה בגליל הקדוש ברחו אנשים רבים למדבריות וליערות בשיירות. גם אני ובני ביתי נסענו לעיר הקודש ירושלים. ואני בדרך מתה עלי נוות ביתי אשת נעורים הצנועה יראת השם מרת הניה ביום ה' סיוון ואקברה שם בדרך בעיר הקודש שפרעם ובבואי עם כל בני ביתי לעיר הקודש ירושלם גם שם עלה מות בחלוננו. שמה בני יצאוני ואינם בחורי חמד חמודי לבבי. בראשונה החל הנגף ונלקח חתני השנון וירא השמים יואל ביום כ"ז תמוז בן טו"ב שנה ואחריו נפטרה בתי הצנועה לאה בת ח"י שנה ביום י"ד אב ונשאר ממנה תינוק יונק הבן יקיר לי אליקים יקיר וסבלתי ייסורין רבים לגדלו עד שהיה בן עשרים שנה ונלקח הוא ממני במוצאי חג הסוכות ואח"כ נפטר בני הנחמד נחמן בערב שבת קודש ט"ו באב. ובתי הנחמדה אסתר נפטרה י"ד אב ואח"כ נפטר בני הנחמד זך השכל בן י"ד זאב ז"ל ביום א' י"ז אב. ואז הגיעה אלי שמועה רעה מהגליל הקדוש שנפטר אבי העסקן במצות שמואל עם אמי מגדלתי הצידקנית מלכה והייתי כשוכב בלב ים באש התבערה ואוהבי ורעי רחקו ממני והייתי שוכב על הגג בוכה ומתנפל ומתחנן לפני אבינו שבשמים ובתי הקטנה שיינדיל הייתה גם היא חולה מוטלת על ידי ודמעותיי על לחיי… ומעומק הלב הוצאתי מילים לאשר את דכא ישכון נוכח שער השמים לאמר: אנא מלך מלא רחמים חוס נא ורחם עלי ועל שארית פליטת בית ישראל אוד מוצל מאש אחרי שולחה האם עם הבנים... והנה אחרי בכיי בכי רב ונרדמתי בשינה מתוך הבכי ונדמה כאלו אחד בא ויגע בי ויעירני כאיש אשר ייעור משנתו וכה אמר לי: נגוף ורפוא ומן אז והלאה הופיע חסדו עלי ויצילני אותי ובתי הנזכרת וישיבני לגליל הקדוש… ואח"כ כאשר נרצח הגביר הצדיק רבי חיים פרחי עברו עלינו צרות רבות ואימת מות ואז ניטל מחמד עיני הבן יקיר לי שמואל זאב ואח"כ - הקטן מנחם שמו… ובעת סוגרה העיר עכו (במלחמות נפוליאון) הושלכתי בבית הסוהר בשבי הקשה וסבלנו פחדים ואימת מות ומכולם הצילנו הרחמן יתברך שמו ...

נותרנו תשעה אנשים בגבעת התחמושת. עצרנו בתעלה להתארגנות קצרה. פתאום נזרק לעברנו רימון מבחוץ. הוא התפוצץ לידנו ובנס לא נפגענו. התחלתי לחשוש שהירדנים המתרוצצים בחוץ יתחילו לסקול את התעלה שלנו ברימונים. זה היה מרסק את כולנו לגזרים. היה עלינו להכשיל אותם ויהי מה.

לשם כך, היה חייב אחד מאתנו לקפוץ מעל לתעלה ולהשגיח מה קורה שם. שלחתי את איתן. ידעתי שאני שולח אותו למשימה קשה עד כדי התאבדות... לא היה לי זמן לשאול באותו רגע מי מתנדב לצאת. איתן נאוה, בן עשרים ושלוש יליד המושב השיתופי מולדת. לא היסס לרגע. חמוש במקלעון שלו זינק אל שפת התעלה והחל לרוץ לאורכה קדימה, מושך אליו את אש האויב וממטיר אש שהרחיקה כל מטיל רימונים פוטנציאלי. כמות האש שיצר איתן היתה ממש שגעונית. כך גם קצב החלפת המחסניות. הוא ירה גם אל פתחי הבונקרים שבתעלה פנימה, ולא חדל עד שנפגע מכדור בראשו וצנח הרוג לתוך התעלה. חבריו מנו אחר-כך יותר משלושים חיילים ירדנים שהרג בתעלה. רק אז תפסנו איזה קטל רציני הוא מנע מאתנו​ (דודיק, המ"פ)

**גבעת התחמושת**

**מילים:**[**יורם טהרלב**](https://shironet.mako.co.il/artist?prfid=513&lang=1)
**לחן:**[**יאיר רוזנבלום**](https://shironet.mako.co.il/artist?prfid=447&lang=1)
היה אז בוקר היום השני למלחמה בירושלים.  האופק החוויר במזרח, היינו בעיצומו של הקרב על גבעת תחמושת.
לחמנו שם מזה שלוש שעות.  התנהל קרב עקשני, קטלני, הירדנים נלחמו בעקשנות.  זה היה יעד מבוצר בצורה בלתי רגילה.  בשלב מסוים של הלחימה נשארו לידי ארבעה חיילים בלבד.
עלינו משם בכח של שתי פלוגות.
לא ידעתי היכן האחרים, כיוון שהקשר עם דודיק המ"פ ניתק עוד בתחילת הקרב.  באותו רגע חשבתי שכולם נהרגו.

בשתיים, שתיים ושלושים
נכנסו דרך הטרשים
לשדה האש והמוקשים
של גבעת התחמושת.

מול בונקרים מבוצרים
ומרגמות מאה עשרים
מאה וכמה בחורים
על גבעת התחמושת.

עמוד השחר עוד לא קם
חצי פלוגה שכבה בדם
אך אנו כבר היינו שם
בגבעת התחמושת.

בין הגדרות והמוקשים
השארנו רק את החובשים
ורצנו אבודי חושים
אל גבעת התחמושת.

באותו רגע נזרק רימון מבחוץ.בנס לא נפגענו.  חששתי שהירדנים יזרקו רימונים נוספים.
מישהו היה צריך לעלות למעלה ולהשגיח.
לא היה לי זמן לשאול מי מתנדב, שלחתי את איתן.
איתן לא היסס לרגע, עלה למעלה והתחיל להפעיל את המקלעון.
לפעמים היה עובר אותי והייתי צריך לצעוק לו שיישאר בקו שלי.
ככה עברנו איזה שלושים מטר.
איתן היה מחפה מלמעלה ואנחנו טיהרנו את הבונקרים מבפנים,
עד שנפגע בראשו ונפל פנימה.

ירדנו אל התעלות
אל הכוכים והמסילות
ואל המוות במחילות
של גבעת התחמושת.

ואיש אי אנה לא שאל
מי שהלך ראשון נפל
צריך היה הרבה מזל
על גבעת התחמושת.

מי שנפל נסחב אחור
שלא יפריע לעבור
עד שנפל הבא בתור
על גבעת התחמושת.

אולי היינו אריות
אך מי שעוד רצה לחיות
אסור היה לו להיות
על גבעת התחמושת.

החלטנו לנסות לפוצץ את הבונקר שלהם בבזוקה.
הבזוקה עשתה כמה שריטות לבטון.
החלטנו לנסות בחומר נפץ. חיכיתי מעליהם עד שחזר הבחור עם חומר הנפץ.
הוא היה זורק לי חבילות חבילות, ואני הייתי מניח את החבילות אחת אחת בפתח
הבונקר שלהם.
להם היתה שיטה: קודם זרקו רימון, אחר כך ירו צרור, אחר כך נחו.
אז בין צרור לרימון, הייתי ניגש לפתח הבונקר שלהם ושם שם את חומר הנפץ.
הפעלתי את חומר הנפץ והתרחקתי כמה שיכולתי.
היו לי ארבעה מטר לתמרן, כי גם מאחורי היו לגיונרים.
אני לא יודע למה קיבלתי צל"ש, בסך הכל רציתי להגיע הביתה בשלום.

בשבע, שבע ועשרים
אל בית הספר לשוטרים
אספו את כל הנשארים
מגבעת התחמושת.

עשן עלה מן הגבעה
השמש במזרח גבהה
חזרנו אל העיר שבעה
מגבעת התחמושת.

חזרנו אל העיר שבעה
עשן עלה מן הגבעה
השמש במזרח גבהה
על גבעת התחמושת.

על בונקרים מבוצרים
ועל אחינו הגברים
שנשארו שם בני עשרים
על גבעת התחמושת.

**שער קיבוץ גלויות**

**מה נאוו עלי**

מילים: רבי שמעון בן רבי נסים – מחנך ומנהל בית ספר בבגדד. עלה לארץ במבצע 'עזרא ונחמיה' בתשי"א.

לחן: עממי בבלי

מַה נָּאווּ עֲלֵי הֶהָרִים רַגְלֵי

מְבַשֵּׂר שָׁלוֹם בְּבִנְיַן עִירֵךְ

קוֹל צוֹפַיִך יִשְׂאוּ קוֹל רִנָּה

הִתְנַעֲרִי מִתּוֹךְ מְגִנָּה

עַיִן בְּעַיִן תִּרְאִי שְׁכִינָה

וְשָׁבוּ בָנַיִך לִגְבוּלֵךְ

לִשְׁבוּיִים דְּרוֹר בְּשִׁיר וּמִזְמוֹר

אֶל בֵּית הַר הַמּוֹר יְהִי שְׁבִילֵךְ

סֹלּוּ סֹלּוּ אֶת הַמְּסִלָּה

פִּצְחוּ רְנָנָה וּתְהִלָּה

יָבֹא מְבַשֵּׂר בִּלְשׁוֹנוֹ מִלָּה

קוּמִי עוּרִי כִּי בָא אוֹרֵךְ

צְאִי מִבָּבֶל קִרְיַת עוֹבְדֵי בֵל

כִּנּוֹר וָנֵבֶל אָז יְהִי שִׁירֵךְ

שׂוֹשׂ יָשִׂישׂוּ כָּל אֲבֵלֵי צִיּוֹן

לָבֹא לַחֲסוֹת בְּצֵל הָעֶלְיוֹן

בָּנֹה אֶבְנֶה לָךְ נְוֵה אַפִּרְיוֹן

אָכִין כִּסֵּא לְדָוִד מַלְכֵּךְ

מַה נָּאווּ עֲלֵי הֶהָרִים רַגְלֵי

מְבַשֵּׂר שָׁלוֹם בְּבִנְיַן עִירֵךְ

שיר השיירה

מילים: עלי מוהר

לחן: עממי יווני

בלשונות רבות מספור דיברנו

וזה את זה כמעט בכלל שלא הכרנו

ומקומות רבים מאוד עזבנו

ורק מקום אחד רצינו ואהבנו

ומקומות רבים מאוד עזבנו

ואל הארץ, אל הארץ באנו.

ונמשכת שיירה

מן המאה שעברה

רחוקים כבר היוצאים

איכרים וחלוצים

שעמלו עבדו בפרך

בלי לראות את סוף הדרך

ועכשיו עוברים אנחנו

לא שקטנו ולא נחנו

לא ימשיכו בלעדינו

זוהי הרפתקת חיינו.

מגטאות ומחנות הגחנו

אל הביצות ואל הישימון הלכנו

מקצות ערב, מרוסיה ופולניה

הדלקנו אור גם בדימונה גם בדגניה.

מקצות ערב, מרוסיה ופולניה

הדלקנו אור גם בדימונה גם בדגניה.

ומכל הגלויות

ועם כל הבעיות

עם נוצר וארץ קמה

ושפה אשר נרדמה

שוב התחילה מתעוררת

ומדברת ומדברת

מסביב יהום הסער

רב הקושי והצער

אבל יש על מה לשמוח

יש עוד אומץ, יש עוד כח.

איך ישראל צומחת מסביבנו

היא חזקה יותר מכל חסרונותינו

וגם הנגב עוד יהיה פורח

ועוד נדאג שהזקן יהיה שמח.

וגם הנגב עוד יהיה פורח

ועוד נדאג שהזקן יהיה שמח.

ומכל הגלויות

ועם כל הבעיות

מסביב יהום הסער

רב הקושי והצער

אבל יש על מה לשמח

יש עוד אומץ, יש עוד כח.

ונמשכת שירה

מן המאה שעברה

רחוקים כבר היוצאים

אכרים וחלוצים

שעמלו עבדו בפרך

בלי לראות את סוף הדרך

ועכשיו עוברים אנחנו

לא שקטנו ולא נחנו

לא ימשיכו בלעדינו

זוהי הרפתקת חיינו.

**שער התורה**

**זמר: פה בארץ חמדת אבות**

**תרגום/נוסח עברי:** [ישראל דושמן](http://www.zemereshet.co.il/artist.asp?id=51)
**לחן:** [הרמן צבי ארליך](http://www.zemereshet.co.il/artist.asp?id=118)

**מתאם:** חנינא קרצ'בסקי

פֹּה בְּאֶרֶץ חֶמְדַּת אָבוֹת
תִּתְגַּשֵּׁמְנָה כָּל הַתִּקְווֹת,
פֹּה נִחְיֶה וּפֹה נִצֹּר,
חַיֵּי זֹהַר חַיֵּי דְּרוֹר,
פֹּה תְּהֵא הַשְּׁכִינָה שׁוֹרָה,
פֹּה תִּפְרַח גַּם שְׂפַת הַתּוֹרָה.

נִירוּ נִיר, נִיר, נִיר,
שִׁירוּ שִׁיר, שִׁיר, שִׁיר,
גִּילוּ גִּיל, גִּיל, גִּיל,
כְּבָר הֵנֵצּוּ נִצָּנִים.

נִירוּ נִיר, נִיר, נִיר,
שִׁירוּ שִׁיר, שִׁיר, שִׁיר,
גִּילוּ גִּיל, גִּיל, גִּיל,
עוֹד יָבוֹאוּ זֵרְעוֹנִים.

**שער השמחה והתודה**

**הרב סולובייציק קול דודי דופק**

**בעצם ליל בלהות מלא זוועות: מיידנק, טרבלינקה ובוכנוולד, בליל של תאי גזים וכבשנים, בליל של הסתר פנים מוחלט... בליל זה צף ועלה הדוד, האל המסתתר בשפריר חביון הופיע פתאום והתחיל לדפוק בפתח אוהלה של הרעיה הסחופה והדוויה, שהתהפכה על משכבה מתוך פרפורים וייסורי גיהינום. עקב ההכאות והדפיקות בפתח הרעיה עטופת האבל, נולדה מדינת ישראל!"**